Qin Shi Huangdi

Qin Shi Huangdi (秦始皇帝, Qín Shǐ Huángdì, che ó dí "pröm imparadú dla dinasta Qin”) é nasciü a Handan dl 260 dan C. y é mort a Shaqiu dl 210 dan C. Al vëgn conscidré le pröm imparadú dla Cina deache al é sté le pröm sovran asolut che á adoré le titul de “imparadú” do da avëi unifiché  dl 221 dan C. düc i rëgns dla Cina. Al é dër conesciü aladô dla armada de teracöta che al á comané da realisé pro so mausoleum y por avëi metü man da lascé fá sö la Muraia Cineja.